
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 93 


31 Ιανουάριου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση του κανονισμού υλοποίησης από τον ΕΟΜ- 
ΜΕΧ της Δράσης 2.8.2 του Επιχειρησιακού Προ¬ 
γράμματος Ανταγωνιστικότητα «ΕΝΙΣΧΥΣΗ ΓΥΝΑΙ¬ 
ΚΕΙΑΣ ΕΠΙΧΕΙΡΗΜΑΤΙΚΟΤΗΤΑΣ». 1 

Έγκριση τροποποίησης του κανονισμού υλοποίησης 
από τον ΕΟΜΜΕΧτης Δράσης 2.8.2 του Επιχειρησια¬ 
κού Προγράμματος Ανταγωνιστικότητα «ΕΝΙΣΧΥΣΗ 
ΓΥΝΑΙΚΕΙΑΣ ΕΠΙΧΕΙΡΗΜΑΤΙΚΟΤΗΤΑΣ». 2 


ΑΠΟΦΑΣΕΙ Σ 

Αριθ. Α/2419/1011/Φ2.8.2. (1) 


Έγκριση του κανονισμού υλοποίησης από τον ΕΟΜΜΕΧ 
της Δράσης 2.8.2 του Επιχειρησιακού Προγράμματος 
Ανταγωνιστικότητα «ΕΝΙΣΧΥΣΗ ΓΥΝΑΙΚΕΙΑΣ ΕΠΙΧΕΙ¬ 
ΡΗΜΑΤΙΚΟΤΗΤΑΣ». 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το Ν. 1558/85 (ΦΕΚ 137/Α) Κυβέρνηση και Κυβερνη¬ 
τικά όργανα όπως τροποποιήθηκε με το Ν. 2081/92 (ΦΕΚ 
154/Α). 

2. Το Π.Δ. 229/86 «Σύσταση και Οργάνωση της Γενικής 
Γραμματείας Βιομηχανίας» όπως τροποποιήθηκε με το 
Π.Δ. 396/89 «Οργανισμός της Γ.Γ.Β.» και το Π.Δ. 189/95 
(ΦΕΚ99/Α/95) «Συμπλήρωση και τροποποίηση διατά¬ 
ξεων» του Π.Δ. 396/89. 

3. Το Π.Δ.27/1.2.96 (ΦΕΚ 19Α) «Συγχώνευση Υπου- 
ργείωνΤουρισμού, ΒΕΤ και Εμπορίου στο Υπουργείο Ανά¬ 
πτυξης». 

4. Την 485/31.10.2001 (ΦΕΚ 1484/Β/2001) κοινή απόφα¬ 
ση του Πρωθυπουργού και του Υπουργού Ανάπτυξης 
«Ανάθεση αρμοδιοτήτων στους Υφυπουργούς Ανάπτυ¬ 
ξης Αλέξανδρο Καλαφάτη, Χρήστο Θεοδώρου και Δημή- 
τριο Γεωργακόπουλο». 

5. Τις διατάξεις του Νόμου 707/77 (ΦΕΚ 273) όπως τρο¬ 
ποποιήθηκε από τον 1472/84 (ΦΕΚ 112), 1479/84 (ΦΕΚ 
145), 2000/91 (ΦΕΚ 206), 2702/99 (ΦΕΚ 70) και το ΠΔ 
159/97 (ΦΕΚ 135). 

6. Την 0(2001)-550 της 14.3.2001 απόφαση της ΕΕ με 


την οποία εγκρίθηκε το Επιχειρησιακό Πρόγραμμα Αντα¬ 
γωνιστικότητα (ΕΠ.ΑΝ.). 

7. Τις διατάξεις του Ν. 2860/2000 «Διαχείριση, Παρακο¬ 
λούθηση και έλεγχος του Κοινοτικού Πλαισίου Στήριξης 
και άλλες διατάξεις» (ΦΕΚ 251 /Α). 

8. Την 8Β/13.9.2001 με αριθ. 5 Απόφαση του Δ.Σ. του 
ΕΟΜΜΕΧ με την οποία εγκρίθηκε ο κανονισμός υλοποίη¬ 
σης του προγράμματος «Ενίσχυση Γυναικείας Επιχειρη¬ 
ματικότητας». 

9. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού πέραντων προβλεπομένων στο πρόγραμμα 
Δημοσίων Επενδύσεων. 

10. Την ανάγκη υλοποίησης της Δράσης 2.8.2 του Υπο¬ 
προγράμματος 2 του Επιχειρησιακού Προγράμματος 
Ανταγωνιστικότητα του Γ ΚΠΣ, αποφασίζουμε: 

1. Εγκρίνουμε τον Κανονισμό Υλοποίησης από τον 
ΕΟΜΜΕΧ της Δράσης 2.8.2 του Επιχειρησιακού Προ¬ 
γράμματος Ανταγωνιστικότητας του Γ Κοινοτικού Πλαισί¬ 
ου Στήριξης που αποφασίσθηκε με την υπ’αριθμ. Θ (2001) 
- 550 14/3/2001 Απόφαση της ΕΕ. 

2. Η ισχύς της απόφασης αυτής και του Κανονισμού αρ¬ 
χίζει από την ημερομηνία δημοσίευσής τους στην Εφημε¬ 
ρίδα της Κυβέρνησης. 

3. Η απόφαση αυτή μαζί με τον κανονισμό να δημοσιευ- 
θούν στην Εφημερίδα της Κυβέρνησης. 

Αθήνα, 12 Οκτωβρίου 2001 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΚΑΛΑΦΑΤΗΣ 


ΥΠΟΥΡΓΕΙΟ ΑΝΑΠΤΥΞΗΣ 

ΓΕΝΙΚΗ ΓΡΑΜΜΑΤΕΙΑ ΒΙΟΜΗΧΑΝΙΑΣ 
ΕΠΙΧΕΙΡΗΣΙΑΚΟ ΠΡΟΓΡΑΜΜΑ «ΑΝΤΑΓΩΝΙΣΤΙΚΟΤΗΤΑ» 

ΑΞΟΝΑΣ ΠΡΟΤΕΡΑΙΟΤΗΤΑΣ 2 
ΣΤΗΡΙΞΗ ΚΑΙ ΕΝΘΑΡΡΥΝΣΗ ΤΗΣ ΕΠΙΧΕΙΡΗΜΑΤΙΚΟΤΗΤΑΣ 
ΜΕΤΡΟ 2.8 ΔΡΑΣΗ 2.8.2 

ΕΝΙΣΧΥΣΗ ΓΥΝΑΙΚΕΙΑΣ ΕΠΙΧΕΙΡΗΜΑΤΙΚΟΤΗΤΑΣ 
ΚΑΝΟΝΙΣΜΟΣ ΥΛΟΠΟΙΗΣΗΣ ΔΡΑΣΕΩΝ 
Άρθρο 1 
Σκοπός 

Οι διατάξεις του παρόντος κανονισμού διέπουντην υλο¬ 
ποίηση του προγράμματος «Ενίσχυση Γ υναικείας Επιχει- 

ρηματικότητας», του Μέτρου 2.8 του Επιχειρησιακού 
Προγράμματος «Ανταγωνιστικότητα» (ΕΠ.ΑΝ.) που εγκρί- 
θηκε με την απόφαση της ΕΕ 0(2001)-550 της 14.3.2001. 

Το πρόγραμμα αποσκοπεί στην ανάπτυξη, υποστήριξη 
και προώθηση της Επιχειρηματικότητας στις γυναίκες, 
μέσω χρηματοδοτικών ενισχύσεων για τη δημιουργία νέ¬ 
ων και βιώσιμων μικρομεσαίων επιχειρήσεων. 

Ιδιαίτερη έμφαση δίνεται στην αξιοποίηση νέων τεχνο¬ 
λογιών, στη χρήση καινοτόμων μεθόδων παραγωγής και 
προώθησης των προϊόντων και υπηρεσιών, στην ανάπτυ¬ 
ξη της επιχειρηματικότητας στον τομέα του περιβάλλο¬ 
ντος και γενικά στην προώθηση σύγχρονων επιχειρηματι¬ 
κών δραστηριοτήτων με στόχο τη δημιουργία δυναμικών, 
εξελίξιμων και ανταγωνιστικών επιχειρήσεων. 

Άρθρο 2 

Αρχή Εφαρμογής - Φορέας Υλοποίησης 

«Αρχή Εφαρμογής» του προγράμματος είναι το Υπουρ¬ 
γείο Ανάπτυξης / Γενική Γραμματεία Βιομηχανίας που πα¬ 
ρακολουθεί και εποπτεύει τον τρόπο υλοποίησής του 
σύμφωνα με τον παρόντα Κανονισμό μέσω της Γενικής 
Γραμματείας Βιομηχανίας. 

«Φορέας Υλοποίησης» του προγράμματος είναι ο Ελλη¬ 
νικός Οργανισμός Μικρών - Μεσαίων Επιχειρήσεων και 
Χειροτεχνίας Ανώνυμη Εταιρεία (ΕΟΜΜΕΧ Α.Ε), ο οποίος 
έχειτην ευθύνη της διαχείρισης και της παρακολούθησης 
υλοποίησης του προγράμματος. 

Ειδικότερα ο ΕΟΜΜΕΧ με βάση τις οδηγίες της ΓΓΒ / 
ΥΠΑΝ αναλαμβάνει: 

• Την ενημέρωση και πληροφόρηση των ενδιαφερομέ¬ 
νων σε όλα τα θέματα που σχετίζονται με το Πρόγραμμα. 

• Την εκτύπωση και διανομή του αναγκαίου υλικού 

• Την οργάνωση της απαραίτητης υποδομής και την 
παραλαβή, ταξινόμηση και καταχώριση των προτάσεων, 
τον έλεγχο των τυπικών προϋποθέσεων συμμετοχής και 
των απαιτού μενών δικαιολογητικών και την παροχή κάθε 
μέσου που απαιτείται για την πλήρη διοικητική υποστήρι¬ 
ξη του προγράμματος. 

• Την υποστήριξη της διαδικασίας αξιολόγησης και 
ένταξης των προτάσεων στο πρόγραμμα με κατάλληλους 
εισηγητές στα αρμόδια όργανα. 

• Την παρακολούθηση της πορείας υλοποίησης και 
ολοκλήρωσης των έργων, τη διεκπεραίωση των διαδικα¬ 
σιών πληρωμής των δικαιούχων και την εισήγηση επί των 
θεμάτων αυτών στα αρμόδια όργανα σύμφωνα με τις δια¬ 
τάξεις του παρόντος κανονισμού. 

Το Δ.Σ. του ΕΟΜΜΕΧ, μετά από σύμφωνη γνώμη της 
Επιτροπής Εποπτείαςτου άρθρου 3, δύναται με κατευθυ¬ 
ντήριες οδηγίες να ρυθμίζει και άλλες λεπτομέρειες για 
τη διαχείριση του προγράμματος. 

Άρθρο 3 

Όργανα υλοποίησης του προγράμματος 

1. Επιτροπή Εποπτείας 

Η Επιτροπή Εποπτείας που ορίζεται με απόφαση του 
Υπουργού Ανάπτυξης, έχει την ευθύνη της συνολικής πα¬ 
ρακολούθησης και εποπτείας του Προγράμματος. 

Ειδικότερα: 

• Παρακολουθείτην όλη πορεία του προγράμματος και 
τηντήρηση των διατάξεων του παρόντος κανονισμού. 

• Αποφασίζει για κάθε είδους τροποποιήσεις και άλλα 
προβλήματα που ανακύπτουν κατά την υλοποίηση των 
εγκεκριμένων επιχειρηματικών σχεδίων, ύστερα από ει¬ 
σήγηση της Τριμελούς Επιτροπής Πιστοποίησης Έργων. 

• Προτείνει την ομάδα αξιολογητών στον Υπουργό 
Ανάπτυξης. 


• Εισηγείται στον Υπουργό Ανάπτυξης τη συγκρότηση 
των Γνωμοδοτικών Επιτροπών. 

2. Αξιολογητές 

Οι αξιολογήσεις των υποβαλλομένων προτάσεων διε- 
νεργούνται από ομάδα αξιολογητών, η οποία ορίζεται με 
απόφαση του Υπουργού Ανάπτυξης, ύστερα από πρότα¬ 
ση της Επιτροπής Εποπτείας. 

3. Γνωμοδοτική Επιτροπή 

Για τις ανάγκες υλοποίησης του προγράμματος δημι- 
ουργείται Γνωμοδοτική Επιτροπή , η οποία ορίζεται με 
απόφαση του Υπουργού Ανάπτυξης ύστερα από εισήγη¬ 
ση της Επιτροπής Εποπτείας. 

Η Γνωμοδοτική Επιτροπή έχει την ευθύνη της γνωμο¬ 
δότησης επί όλων των υποβαλλομένων προτάσεων, μετά 
την αξιολόγησή της από τους αξιολογητές. 

4. Επιτροπές συνεντεύξεων 

Ορίζονται με απόφαση του Υπουργού Ανάπτυξης και 
έχουν ως έργο την αξιολόγηση της επιχειρηματικής ικανό¬ 
τητας και των δυνατοτήτων επιτυχίας των προτεινόμενων 
επιχειρηματικών σχεδίων εκείνων των υποψηφίων που συ¬ 
γκεντρώνουν μια ελάχιστη αποδεκτή βαθμολογία, όπως 
προκύπτει από την αξιολόγηση της προηγούμενης φάσης. 

Συστήνονται επιτροπές συνεντεύξεων που είναι τριμε¬ 
λείς και αποτελούνται από ένα (1) στέλεχος της Δημόσιας 
Διοίκησης και δύο μέλη που προέρχονται από τον επιχει¬ 
ρηματικό ή και τον ακαδημαϊκό χώρο. 

Οι συνεντεύξεις των υποψηφίων θα διεξαχθούν στις 
ακόλουθες έξι πόλεις: 

Αθήνα 

Θεσσαλονίκη 

Πάτρα 

Ηράκλειο 

Λαμία 

Ξάνθη 

5. Τριμελής Επιτροπή Πιστοποίησης των Έργων 

Απαρτίζεται από τον αρμόδιο Διευθυντή του ΕΟΜΜΕΧ 

και υπεύθυνο του Έργου (όπως αναφέρεται στο Τεχνικό 
Δελτίο Έργου) ως Πρόεδρο και δύο ακόμη στελέχη του 
ΕΟΜΜΕΧ ως μέλη που ορίζονται με απόφαση του Προέ¬ 
δρου του ΕΟΜΜΕΧ. 

Η Επιτροπή έχει την ευθύνη των ενδιάμεσων πιστοποιή¬ 
σεων των έργων και των αντίστοιχων εκταμιεύσεων της 
δημόσιας χρηματοδότησης, ύστερα από εισήγηση των 
ελεγκτών. Οι αποφάσεις εκταμίευσης της δημόσιας χρη¬ 
ματοδότησης υπογράφονται από τον Πρόεδρο της Επι¬ 
τροπής. 

Εισηγείται στο ΔΣτου ΕΟΜΜΕΧ προς έγκριση, την ολο¬ 
κλήρωση των έργων και την τελική εκταμίευση της δημό¬ 
σιας χρηματοδότησης, ύστερα και από την πιστοποίηση 
των στόχων του εγκριθέντος επιχειρηματικού σχεδίου. 

Με αποφάσεις του ΔΣ/ΕΟ Μ Μ ΕΧ μπορεί να ορίζονται και 
άλλα συμπληρωματικά όργανα για την απρόσκοπτη υλο¬ 
ποίηση του προγράμματος. 

Στις αποφάσεις συγκρότησης των ανωτέρω οργάνων 
θα καθορίζονται και οι αμοιβές των μελών τους, των ειση¬ 
γητών και της γραμματειακής τους υποστήριξης. 

Άρθρο 4 

Γ ενικό πλαίσιο υλοποίησης του προγράμματος 

1. Τα στάδια υλοποίησης του προγράμματος είναι: 

Η δημόσια πρόσκληση εκδήλωσης ενδιαφέροντος για 
συμμετοχή στο πρόγραμμα. Η πρόσκληση γίνεται δια του 
τύπου και παραμένει σε ισχύ σ’ όλη τη διάρκεια του προ¬ 
γράμματος. 

Η εξέταση, αξιολόγηση και βαθμολόγηση των υποβαλ¬ 
λόμενων προτάσεων σύμφωνα με τις διατάξεις του παρό¬ 
ντος 

Η ένταξη με απόφαση του Υπουργού Ανάπτυξης των 
προτάσεων που θα επιλεγούν στο πρόγραμμα σύμφωνα 
και με τους διατιθέμενους πόρους. 

2. Ο συνολικός προϋπολογισμός κάθε κύκλου προκή¬ 
ρυξης θα διαιρείται σε δύο ίσα μέρη και το ένα μέρος θα 
αφορά ένταξη προτάσεων από όλη τη χώρα. Το άλλο μέ¬ 
ρος θα αφορά ένταξη προτάσεων με περιφερειακή κατα¬ 
νομή σύμφωνα με τον παρακάτω πίνακα. 


ΠΕΡΙΦΕΡΕΙΑ 

Ποσοστό% 

Αττικής 

19 

Κεντρικής Μακεδονίας 

12 

Ανατολικής Μακεδονίας - Θράκης 

9 

Δυτικής Μακεδονίας 

6 

Θεσσαλίας 

9 

Ηπείρου 

6 

Στερεός Ελλάδας 

9 

Δυτικής Ελλάδας 

8 

Πελοποννήσου 

7 

Κρήτης 

6 

Ιονίου 

3 

Βορείου Αιγαίου 

3 

Νοτίου Αιγαίου 

3 

ΣΥΝΟΛΟ 

100,00% 


Για να ισχύσει η παραπάνω κατανομή θα πρέπει προτά¬ 
σεις αντίστοιχες με το κατανεμόμενο ποσό σε κάθε περι¬ 
φέρεια να λάβουν τουλάχιστον το 50% της βαθμολογίας. 
Τυχόν αδιάθετα ποσά σε κάποιες περιφέρειες θα διατε¬ 
θούν στις υπόλοιπες ανάλογα με τους παραπάνω συντε¬ 
λεστές. 

3. Γ ια το πρόγραμμα Ενίσχυσης Γ υναικείας Επιχειρη¬ 
ματικότητας ισχύει ο κανόνας ϋθ πιίηίηηίδ. Οι πάσης φύ- 
σεως επιχορηγήσεις που δίδονται με τον κανόνα ϋθ πιίη- 
ϊπτϊΒ αθροιστικά σε μία τριετία δεν πρέπει να υπερβούν 
ανά δικαιούχο τα 100.000 Ευω (34 εκ. δρχ). 

4. Τα παρεχόμενα με το πρόγραμμα αυτό κίνητρα 
έχουν την μορφή χρηματοδοτικών ενισχύσεων για την 
υλοποίηση συγκεκριμένων επιχειρηματικών σχεδίων. Η 
χρηματοδότηση, εφόσον ολοκληρωθεί επιτυχώς το έρ¬ 
γο, αφορά μη επιστρεπτέες επιδοτήσεις επιλέξιμων δα¬ 
πανών. 

Άρθρο 5 

Προϋποθέσεις συμμετοχής 

1. Δικαίωμα συμμετοχής στο πρόγραμμα έχουν γυναί¬ 
κες ηλικίας 18 έως και 55 ετών (συμπληρωμένων και στις 
δύο περιπτώσεις κατά την ημερομηνία υποβολής της 
πρότασης) που δεν ασκούσαν επιχειρηματική δραστη¬ 
ριότητα κατά το διάστημα από 1.1.2000 έως την ημερο¬ 
μηνία υποβολής της πρότασης. 

2. Στο πρόγραμμα εντάσσονται επιχειρηματικές δρα¬ 
στηριότητες του τομέα της μεταποίησης, των υπηρε¬ 
σιών, του εμπορίου και του τουρισμού, σύμφωνα με 
τους πίνακες του Παραρτήματος του παρόντος Κανονι¬ 
σμού. 

3. Κατά την υποβολή της πρότασης, οι ενδιαφερόμενες 
είναι αναγκαίο να δηλώσουν τη νομική μορφή της υπό σύ¬ 
σταση επιχείρησης, η οποία θα πρέπει να είναι Ατομική 
Επιχείρηση ή Εταιρία (Ομόρρυθμη, Ετερόρρυθμη, ΕΠΕή 
Ανώνυμη) ή Συνεταιρισμός. 


Εάν οι ενδιαφερόμενες το επιθυμούν, μπορούν να προ- 
βούν στη σύσταση επιχείρησης μετά την υποβολή της 
πρότασης και πριν από την έκδοση απόφασης, με δική 
τους ευθύνη. 

4. Σε περίπτωση σύστασης εταιρίας απαραίτητη προϋ¬ 
πόθεση είναι να μετέχουν στο κεφάλαιο γυναίκες κατά τις 
διατάξεις του παρόντος κανονισμού, με ποσοστό τουλάχι¬ 
στον 75% και έχουν αποκλειστικά τη διαχείριση της εται¬ 
ρείας. 

5. Δεν επιτρέπεται η συμμετοχή νομικών προσώπων ως 
μετόχων / εταίρων εκτός από Εταιρείες παροχής επιχει¬ 
ρηματικών κεφαλαίων και μέχρι ποσοστού 25% του μετο¬ 
χικού / εταιρικού κεφαλαίου. 

6. Κάθε φυσικό πρόσωπο έχει δικαίωμα συμμετοχής σε 
μία (1) μόνο πρόταση. Σε περίπτωση συμμετοχής σε πε¬ 
ρισσότερες από μία προτάσεις στο Μέτρο 2.8 του ΕΠΑΝ, 
οι προτάσεις που αυτό το φυσικό πρόσωπο συμμετέχει 
θα απορρίπτονται όλες, ανεξαρτήτως της συμμετοχής 
άλλων προσώπων. 

7. Απαραίτητη προϋπόθεση για την υπαγωγή στο πρό¬ 
γραμμα είναι η μη απαγόρευση από την κείμενη νομοθε¬ 
σία της εγκατάστασης και λειτουργίας της υπό σύσταση 
επιχείρησης στον προτεινόμενο χώρο. 

Άρθρο 6 

Όρια προϋπολογισμών και Ποσοστό Χρηματοδότησης 

1. Ο παρακάτω πίνακας παρουσιάζει τα όρια του προϋ¬ 
πολογισμού (μη περιλαμβανομένου του ΦΠΑ) στα οποία 
μπορούν να κινηθούν οι προτάσεις που θα υποβληθούν κα¬ 
θώς επίσης και το ποσοστό της Δημόσιας Χρηματοδότη¬ 
σης 


Ανώτατο όριο συνολικού 

προϋπολογισμού 

της πρότασης 

Μεταποίηση 50 εκ. δρχ. 

Εμπόριο, Υπηρεσίες, Τουρισμός 30 εκ. δρχ. 

Κατώτστο όριο συνολικού 


προϋπολογισμού 

10 εκ δρχ. 

της πρότασης 


Ποσοστό Δημόσιας 

50% του συνολικού εγκεκριμένου προϋπολογισμού 

Χρηματοδότησης 

της πρότασης 


2. Το υπόλοιπο ποσό πέραν της Δημόσιας Χρηματο¬ 
δότησης για την κάλυψη του συνολικού προϋπολογι¬ 
σμού θεωρείται ίδια συμμετοχή για την υλοποίηση του 
έργου. Η ίδια συμμετοχή δύναται να καλυφθεί και με 
Τραπεζικό δανεισμό κατά ποσοστό που δεν υπερβαίνει 
το 30% του συνολικού προτεινόμενου προϋπολογισμού 
του έργου. 

3. Στην περίπτωση τραπεζικού δανεισμού για την κάλυ¬ 
ψη μέρους της ίδιας συμμετοχής είναι απαραίτητη η υπο¬ 
βολή μαζί με τον φάκελο υποψηφιότητας επιστολής τρά¬ 
πεζας για καταρχήν ενδιαφέρον χρηματοδότησης της 
επένδυσης, εφόσον εγκριθεί η πρόταση υλοποίησης του 
έργου. 

4. Η ίδια συμμετοχή αποδεικνύεται από επίσημα στοι¬ 
χεία υποβαλλόμενα με το Φάκελο Υποψηφιότητας. 

5. Η ίδια συμμετοχή πληντου τραπεζικού δανεισμού θα 
αποτελεί ίδιο κεφάλαιο για τις ατομικές επιχειρήσεις και 
εταιρικό κεφάλαιο για τις λοιπές. 

Άρθρο 7 

Επιλέξιμες Δαπάνες 

14. Επιλέξιμε ς Κατηγορίες Δαπανών 


1 . 

Διαμόρφωση Χώρων και 

Ειδικές Εγκαταστάσεις 

2. 

Εξοπλισμός 

3. 

Προβολή - Προώθηση 

4. 

Άλλες δαπάνες 


Κατά τη διαμόρφωση του συνολικού προτεινόμενου 
προϋπολογισμού από την επιχείρηση, είναι υποχρεωτική 
η σύνδεση των προβλεπόμενων δαπανών με τις κατηγο¬ 
ρίες επιλέξιμων δαπανών που αναφέρονται παραπάνω. 
Επιπλέον διευκρινίζεται ότι: 

• Δεν περιλαμβάνεται ο Φ.Π.Α. σε οποιαδήποτε κατη¬ 
γορία δαπανών, καθώς δεν θεωρείται επιλέξιμη δαπάνη. 

• Δεν θεωρείται ως επιλέξιμη οποιαδήποτε άλλη δαπά¬ 
νη πέραν των παραπάνω αναφερομένων κατηγοριών 
όπως αναλύονται στον Οδηγό του Προγράμματος. 

• Δεν θεωρείται επιλέξιμη οποιοδήποτε δαπάνη πραγ¬ 
ματοποιήθηκε πριν από την ημερομηνία υποβολής της 
πρότασης. 

• Ο εξοπλισμός που προμηθεύεται η επιχείρηση στα 
πλαίσια του προγράμματος πρέπει να είναι καινούργιος. 

• Για όλες τις δαπάνες απαραίτητα παραστατικά θεω¬ 
ρούνται τα εξοφλημένα τιμολόγια πώλησης ή παροχής 
υπηρεσιών. 

• Η δαπάνη χρησιμοποίησης συμβούλου θα είναι επι¬ 
λέξιμη εφόσον αφορά την ίδρυση και έναρξη λειτουργίας 
της επιχείρησης. Στην κατηγορία «άλλες δαπάνες» του 
Πίνακα 5, τυχόν δαπάνες ταξιδιών των εξωτερικών συ- 
νεργατώντης επιχείρησης θα πρέπει να περιλαμβάνονται 
στη συνολική αμοιβή τους και δεν θα γίνονται αποδεκτές 
ως ξεχωριστή δαπάνη. 

• Σε περίπτωση που από την ημερομηνία έγκρισης του 
προγράμματος μέχρι και τη συμπλήρωση πενταετίας 
(δετίας) από την ημερομηνία έκδοσης της απόφασης τε¬ 
λικής πιστοποίησης του προγράμματος: 

- διαπιστωθεί εγκατάλειψη του προγράμματος κατά το 
στάδιο υλοποίησής του, εφόσον έχει εκπνεύσει η προθε¬ 
σμία ολοκλήρωσης που ορίζεται στην εγκριτική απόφαση 
και δεν έχει υποβληθεί αίτηση για παράταση 

- διαπιστωθεί παύση για οποιονδήποτε λόγο της παρα¬ 
γωγικής λειτουργίας της επιχείρησης ή /και του εξοπλι¬ 
σμού που αποκτήθηκε και που έχει επιχορηγηθεί, 

- η επιχείρηση μεταβιβάσει για οποιονδήποτε λόγο ή εκ¬ 
μισθώσει πάγια περιουσιακά στοιχεία που έχουν επιχορη¬ 
γηθεί χωρίς προηγούμενη έγκριση τροποποίησης της αρ¬ 
χικής εγκριτικής απόφασης 

η εγκριτική απόφαση θεωρείται αυτοδικαίως ως ουδέ¬ 
ποτε εκδοθείσα και η καταβληθείσα επιχορήγηση καθί¬ 
σταται αμέσως απαιτητή στο σύνολό της. 

• Δεν επιτρέπεται η πώληση ή μεταβίβαση της επιχεί¬ 
ρησης ή αλλαγής της εταιρικής/μετοχικής σύνθεσης χω¬ 
ρίς προηγούμενη έγκριση τροποποίησης της αρχικής 
εγκριτικής απόφασης, για πέντε (5) χρόνια από την ημε¬ 
ρομηνία έκδοσης της απόφασης τελικής πιστοποίησης 


του προγράμματος. Σε οποιαδήποτε από τις παραπάνω 
περιπτώσεις θα πρέπει να διατηρείται το ίδιο ποσοστό 
συμμετοχής των γυναικών στο κεφάλαιο της επιχείρη¬ 
σης. 

• Η επιχείρηση είναι αποκλειστικά υπεύθυνη να ενημε¬ 
ρώνει για τα παραπάνω κάθε τρίτο με νόμιμο δικαίωμα 
πληροφόρησης, (π.χ. τράπεζες, πιστωτές κλπ.). 

• Η καταστρατήγηση των παραπάνω δεσμεύσεων επι¬ 
φέρει αυτόματα την επιστροφή εντόκως του συνόλου της 
καταβληθείσας δημόσιας χρηματοδότησης. 

2. Ανώτατα όρια δαπανών συνολικού προϋπολογισμού 
ανά κατηγορία επιλέξιμων δαπανών και οικονομικό τομέα 
δραστηριοποίησης 



Επιλέξιμη 

Κατηγορία Δαπάνης 

Ανώτατα όρια 

Δαπανών 

ανά κατηγορία 

Μεταποίηση 

Εμπόριο 

Υπηρεσίες 

ΜΑ 


Ποσό 

% 

Ποσό 

% 

Ποσό 

% 

1 . 

Διαμόρφωση και 

Ειδικές Εγκαταστάσεις 
Χώρων 

10.000 

20 

6.000 

20 

6.000 

20 

* ; 

Εξοπλισμός 

35.000 

70 

21.000 

70 

21.000 

70 

I. 

Προβολή - Προώθηση 

10.000 

20 

6.000 

20 

6.000 

20 

❖ 4 

Άλλες δαπάνες 

5.000 

10 

3.000 

10 

3.000 

10 


ΣΥΝΟΛΟ 

50.000 

100 

30.000 

100 

30.000 

100 


(Τα ποσά σε χιλ. Δρχ.) 


Στην κατηγορία εξοπλισμός περιλαμβάνονται και τα με¬ 
ταφορικά μέσα που είναι απαραίτητα για την διακίνηση 
εμπορευμάτων, προϊόντων και παροχή υπηρεσιών της 
επιχείρησης με ανώτατο όριο το 15% του προϋπολογι¬ 
σμού. 

Σε καμία περίπτωση δεν είναι δυνατόν το άθροισμα των 
ποσών και ποσοστών, ανά κατηγορία επιλέξιμης δαπάνης 
και οικονομικό τομέα δραστηριοποίησης, να υπερβαίνει 
το ανώτατο όριο του συνολικού επιτρεπόμενου προϋπο¬ 
λογισμού και ως ποσοστό το 100%. 

Η αναλυτική περιγραφή των επιλέξιμων δαπανών ανα- 
φέρεται στον οδηγό του προγράμματος. 

Άρθρο 8 
Δικαιολογητικά 

Απαιτούμενα δικαιολογητικά για υποβολή πρότασης 
από την δικαιούχο 

Α/Α Δικαιολογητικά για υποβολή της πρότασης 

1. Συμπλήρωση Εντύπων Φακέλου υποψηφιότητας (Αί- 
τηση-Μηχανογραφικό Δελτίο Αξιολόγησης Πρότασης, 
Επιχειρηματικό Σχέδιο) σύμφωνα με το υπόδειγμα καιτον 
Οδηγό του Προγράμματος. 

2. Υπεύθυνη δήλωση του άρθρου 8 του Ν.1599/86 (μία 
για κάθε ένα φυσικό πρόσωπο που συμμετέχει στην πρό¬ 
ταση), στην οποία θα αναφέρει ότι: 

ί. τα στοιχεία που περιέχονται στα έντυπα του φακέλου 
υποψηφιότητας είναι πλήρη, ακριβή και αληθή 

ϋ. το συγκεκριμένο επενδυτικό σχέδιο ή μέρος του δεν 
θα χρηματοδοτηθεί από άλλο πρόγραμμα. 

ίϋ. κανένα τμήμα του επενδυτικού σχεδίου δεν έχει ήδη 
εκτελεσθεί 

ίν. δεν συμμετέχει σε άλλη πρόταση στο Μέτρο 2.8 του 
ΕΠΑΝ 

ν. κατά το διάστημα του προηγούμενου έτους και ως 

την ημερομηνία υποβολής της πρότασης δεν άσκησε επι¬ 
χειρηματική δραστηριότητα (για τον α’ κύκλο προκήρυ¬ 
ξης το διάστημα αυτό είναι από 1/1/2000 ως την ημερο¬ 
μηνία υποβολής της πρότασης). 

νι. αποδέχεται τη διασταύρωση των στοιχείων που δη¬ 
λώνονται από το πληροφοριακό σύστημα ΤΑΧΙδ και τα συ¬ 
στήματα των ασφαλιστικών οργανισμών 

3 Για κάθε φυσικό πρόσωπο: αντίγραφο δήλωσης φο¬ 
ρολογίας εισοδήματος (Ε1) των αντίστοιχων εκκαθαρι¬ 
στικών και των Αναλυτικών Στοιχείων Φορολογίας Εισο¬ 
δήματος (Ε3) των τριών τελευταίων ετών (εφόσον υπάρ¬ 
χουν), ή αντίστοιχη υπεύθυνη δήλωση Ν. 1599/86 ότι το 
φυσικό πρόσωπο δεν υποχρεούται σε υποβολή φορολο¬ 
γικής δήλωσης). 

4 Στοιχεία τεκμηρίωσης της δυνατότητας κάλυψης της 
ιδίας συμμετοχής (αντίγραφο τραπεζικών λογαριασμών τε¬ 
λευταίου 6μήνου, βεβαίωση τράπεζας για χρεόγραφα κλπ.). 

5 Σε περίπτωση δανεισμού, επιστολή τράπεζας για την 
καταρχήν εξέταση και θετική εκτίμηση της πρότασης για 
χρηματοδότηση. 

6 Φωτοαντίγραφο και των δύο όψεων της αστυνομικής 
ταυτότητας κάθε συμμετέχουσας δικαιούχου (φυσικό 
πρόσωπο) επικυρωμένο από Αστυνομική Αρχή. 

7 Προσφορές - προτιμολόγια και φυλλάδια Τεχνικών 
χαρακτηριστικών και λοιπών στοιχείων του μηχανολογι¬ 
κού εξοπλισμού, των εγκαταστάσεων, επαγγελματικών 
μεταφορικών μέσων και των λοιπών δαπανών. Στην περί¬ 
πτωση ιδιοκατασκευών ή περιπτώσεων μη ύπαρξης τυ¬ 
ποποιημένων φυλλαδίων θα υποβάλλονται αναλυτικοί 
προϋπολογισμοίτου κόστους κατασκευής. Σε περίπτωση 
πάσης φύσεως κτιριακών εργασιών είναι απαραίτητη η 
υποβολή αναλυτικού προϋπολογισμού. 

8 Βεβαιώσεις για τα προσόντα της /των υποψήφιας(ων) 
επιχειρηματιών (συστατικές επιστολές, πτυχία, επαγγελ¬ 
ματική εμπειρία). 

9 Γιατις Εταιρείες παροχής επιχειρηματικού κεφαλαίου 
καταστατικό, δήλωση συμμετοχής στο εταιρικό σχήμα 
και συμφωνίας με όλα τα στοιχεία του φακέλου της πρό¬ 
τασης 

ΠΡΟΣΟΧΗ: Τα δικαιολογητικά και η πρόταση, θα πρέπει 
να βρίσκονται σε ξεχωριστούς σφραγισμένους φακέλους 
εντός του γενικού φακέλου υποβολής της πρότασης. 

Άρθρο 9 

Κριτήρια επιλογής προτάσεων 

Τα κριτήρια αξιολόγησης θα βαθμολογούν: 

Τις επιχειρηματικές δυνατότητες της υποψήφιας 

• Τις γνώσεις της που σχετίζονται με το αντικείμενο της 
επένδυσης (εκπαίδευση, κατάρτιση, επιμόρφωση) 

• Την εμπειρία της και ειδικά την προηγούμενη εργα¬ 
σιακή της εμπειρία 

• Τις επιχειρηματικές προοπτικές από την υλοποίηση 
της πρότασης 

• Την σύνδεση του Επιχειρηματικού Σχεδίου με αξιο¬ 
ποίηση τοπικών πρώτων υλών ή τοπικών δεξιοτήτων ή την 
αξιοποίηση άλλου γενικότερου συγκριτικού πλεονεκτή¬ 
ματος 

• Το τεχνολογικό επίπεδο της υπό ίδρυση επιχείρησης 

• Τον βαθμό αξιοποίησηςτωντεχνολογιώνπληροφορι- 
κής και επικοινωνιών στη λειτουργία της υπό ίδρυση επι¬ 
χείρησης 

• Τον καινοτομικό χαρακτήρα παραγωγής ή την καινο- 


τομικότητα των προϊόντων /υπηρεσιών και /ή την συμβο¬ 
λή της επιχείρησης στην αντιμετώπιση περιβαλλοντικών 
προβλημάτων. 

• Τηντεκμηρίωση της δυνατότητας διάθεσης και ενδε¬ 
χομένως εξαγωγής των προιόντων/υπηρεσιών και των 
δυνατοτήτων ανάπτυξης της εταιρείας. 

• Τον αριθμό των θέσεων εργασίας που θα δημιουργη- 
θούν σε συνδυασμό με τη ρεαλιστικότητα του στόχου αυ¬ 
τού. 

Άρθρο 10 

Διαδικασίες εξέτασης, αξιολόγησης και ένταξης των 
προτάσεων 

1. Έλεγχος τυπικών προϋποθέσεων και δικαιολογητι- 
κών. 

- Στην περίπτωση όπου διαπιστώνεται ότι δεν συντρέ¬ 
χουν οι προϋποθέσεις επιλεξιμότητας του Επιχειρηματι¬ 
κού σχεδίου η αίτηση τίθεται στο αρχείο και ενημερώνε¬ 
ται σχετικά η αιτούσα. 

- Εάν κατά τον έλεγχο των δικαιολογητικών προκύψουν 
ελλείψεις εγγράφων, ενημερώνεται αμέσως η ενδιαφε- 
ρόμενη, η οποία υποχρεούται εντός δεκαημέρου από τη 
λήψη της κοινοποίησης, ναπροσκομίσειταελλείπονταδι- 
καιολογητικά. Παρεχομένης άπρακτης της προθεσμίας 
αυτής ή σε περίπτωση που και τα νέα στοιχεία κρίνονται 
ανεπαρκή, απορρίπτεται η αίτηση και ενημερώνεται σχε¬ 
τικά η ενδιαφερόμενη. 

- Στις παραπάνω περιπτώσεις , δεν επιτρέπεται υποβο¬ 
λή ένστασης. 

- Κατά τον έλεγχο των δικαιολογητικών και της επιλεξι- 
μότητας, συντάσσεται Φύλλο Ελέγχου από τους ελε¬ 
γκτές. 

2. Αξιολόγηση και βαθμολόγηση των προτάσεων 

Οι προτάσεις εξετάζονται στη συνέχεια από δύο αξιο- 
λογητές, στους οποίους ανατίθενται οι προς αξιολόγηση 
προτάσεις, με κλήρωση. Οι προτάσεις βαθμολογούνται 
με βάση ομάδες κριτηρίων, από 0-100, τα δε επί μέρους 
κριτήρια, έχουν την δική τους βαρύτητα. Σε περίπτωση 
που οι βαθμολογίες των δύο αξιολογητών διαφέρουν πέ¬ 
ραν των 30 μονάδων με άριστα το 100 τότε η πρόταση 
ανατίθεται και σε τρίτο αξιολογητή για τελική αξιολόγη¬ 
ση. 

3. Γνωμοδότηση 

Οι αξιολογηθείσες προτάσεις εισάγονται στη Γνωμοδο- 
τική Επιτροπή από εισηγητές. Η Γνωμοδοτική Επιτροπή 
έχει το δικαίωμα να αυξήσει ή να μειώσει την βαθμολογία 
της πρότασης, σε ποσοστό όχι μεγαλύτερο του 20% του 
μέσου όρου των δύο (2) αξιολογήσεων ή της βαθμολο¬ 
γίας του τρίτου αξιολογητή. Επίσης η Γνωμοδοτική Επι¬ 
τροπή μπορεί, ανεξάρτητα από τη βαθμολογία των προ¬ 
τάσεων, να προτείνει την απόρριψή τους αν δεν πληρού- 
νται τα κριτήρια ωριμότητας και εκτιμάται ότι η πρόταση 
δεν μπορεί να υλοποιηθεί. 

4. Συνέντευξη υποψηφίων γυναικών επιχειρηματιών 

Οι υποψήφιες που θα συγκεντρώσουν ικανοποιητική 
βαθμολογία ανάλογα και με τους διατιθέμενους πόρους, 
όπως θα προκύψει από την αξιολόγηση της προηγούμε¬ 
νης φάσης, θα κληθούν σε συνέντευξη για την διαπίστω¬ 
ση των επιχειρηματικών δυνατοτήτων τους. 

5. Ένταξη των προτάσεων 

Μετά την παραπάνω διαδικασία εξέτασης των προτά¬ 
σεων, συνάγεται η τελική βαθμολογία των προτάσεων και 

καταρτίζεται πίνακας των προτάσεων με φθίνουσα βαθ¬ 
μολογική σειρά. Η τελική βαθμολογία αποτελείται από τις 
βαθμολογίες που τελικώς διαμορφώνονται στη Γνωμοδο- 
τική Επιτροπή και την Επιτροπή Συνεντεύξεων με συντε¬ 
λεστές βαρύτητας 65 % και 35% αντίστοιχα. Από τον πί¬ 
νακα αυτόν προτείνονται προς ένταξη προτάσεις προϋ¬ 
πολογισμού ίσου με τον προϋπολογισμό που έχει ορισθεί 
ότι θα διατεθεί κεντρικά. Οι υπόλοιπες προτάσεις κατα- 
νέμονται ανά περιφέρεια κατά φθίνουσα σειρά βαθμολο¬ 
γίας και εντάσσονται προτάσεις αντίστοιχες του προϋπο¬ 
λογισμού που έχει κατανεμηθεί σε κάθε περιφέρεια. Τυ¬ 
χόν αδιάθετα ποσά που θα προκύψουν σε κάποιες 
περιφέρειες διατίθενται στις υπόλοιπες ανάλογα με τους 
συντελεστές του πίνακα του άρθρου 4 του παρόντος 

Ο παραπάνω πίνακας συντάσσεται με μέριμνα του φο¬ 
ρέα υλοποίησης και αποστέλλεται στο Υπουργείο Ανά¬ 
πτυξης για έκδοση της σχετικής εγκριτικής ή απορριπτι¬ 
κής απόφασης. 

Άρθρο 11 

Χορήγηση προκαταβολής 

Μετά την υπογραφή της εγκριτικής απόφασης υπαγω¬ 
γής του έργου στο χρηματοδοτούμενο πρόγραμμα, είναι 
δυνατή η χορήγηση προκαταβολής, μέχρι το 40% της δη¬ 
μόσιας χρηματοδότησης, εφόσον η δικαιούχος προσκομί¬ 
σει ισόποση εγγυητική επιστολή με διάρκεια ισχύος μέχρι 
την πιστοποίηση του έργου και την καταβολή ολόκληρης 
της Δημόσιας Χρηματοδότησης. Η εγγυητική επιστρέφε- 
ται στη δικαιούχο μετά την πιστοποίηση του 50% του οικο¬ 
νομικού και φυσικού αντικειμένου του έργου. 

Άρθρο 12 

Παρακολούθηση Έργου - Τρόπος Χρηματοδότησης 

1. Η παρακολούθηση της πορείας υλοποίησης των έρ¬ 
γων θα γίνεται μέσω αναλυτικών εκθέσεων προόδου (εν¬ 
διαμέσων & τελικής πιστοποίησης), 

Οι εκθέσεις προόδου θα υποβάλλονται από την επιχεί¬ 
ρηση προς τον ΕΟΜΜΕΧ σταδιακά (σε 3 φάσεις) καθ’ όλη 
τη διάρκεια υλοποίησης του έργου, σύμφωνα με τον πα¬ 
ρακάτω πίνακα. 


Χρόνος υποβολής Αναλυτικών Εκθέσεων Προόδου 


ΔΙΑΡΚΕΙΑ ΥΛΟΠΟΙΗΣΗΣ ΤΟΥ ΕΡΓΟΥ: 12 μήνες 

ΠΕΡΙΟΔΟΙ ΥΠΟΒΟΛΗΣ ΕΚΘΕΣΕΩΝ 

ΦΑΣΕΙΣ 

ΕΡΓΟΥ 

ΕΚΘΕΣΕΙΣ ΠΡΟΟΔΟΥ 

Μετά την υλοποίηση τουλάχιστον του 50% 
του έργου 

Α' ΦΑΣΗ 

Αναλυτική Έκθεση Προόδου 

Μετά την ολοκλήρωση του φυσικού και 

οικονομικού αντικειμένου του έργου 

Β'ΦΑΣΗ 

Αναλυτική Έκθεση ολοκλήρωσης 
αντικειμένου 

Μετά την επίτευξη των στόχων και την 

έκδοση άδειας λειτουργίας 

Γ ΦΑΣΗ 

Τελική Έκθεση ολοκλήρωσης 


Ο έλεγχος της πορείας υλοποίησης των έργων θα 
πραγματοποιείται μέσω Φυσικών και Οικονομικών πιστο¬ 
ποιήσεων, που θα διενεργούνται από τον ΕΟΜΜΕΧ. 

Η καταβολή της δημόσιας χρηματοδότησης θα γίνει 
σταδιακά σε τρεις (3) φάσεις ανάλογα με την πρόοδο υλο¬ 
ποίησης του έργου και εφόσον α) πιστοποιηθεί το φυσικό 
αντικείμενο του έργου, β) εγκριθούν οι δαπάνες (οικονο¬ 
μική πιστοποίηση), με βάση τις ανωτέρω προβλεπόμενες 
αναλυτικές εκθέσεις και γ) κατατεθούν όλες οι απαιτού- 
μενες νόμιμες άδειες που αφορούν στο έργο της επένδυ- 
σης. 


2. Το ποσοστό χρηματοδότησης ανά φάση παρουσιά¬ 
ζεται στον ακόλουθο Πίνακα. 

Καταβολή δημόσιας χρηματοδότησης 


ΦΑΣΕΙΣ 

Υλοποίησης Έργου 

❖ Πιστοποιηθέν Έργο 

Ποσοστό Καταβολής 
Δημόσιας 
Χρηματοδότησης 

Α' ΦΑΣΗ 

Πιστοποίηση τουλάχιςτον του 50% του έργου 

50% 

Β’ ΦΑΣΗ 

Πιστοποίηση ολοκλήρωσης του φυσικού και 
οικονομικού ανηκειμένου 

30% 

Γ' ΦΑΣΗ 

Πιστοποίηση των στόχων του έργου και έκδοση 
της άδειας λειτουργίας 

20% 


Για την πιστοποίηση του οικονομικού αντικειμένου θα 
πρέπει να υπάρχουν εξοφλημένα παραστατικά. Οι εξο¬ 
φλήσεις θα πρέπει να γίνονται με μετρητά ή με επιταγές 
της επιχείρησης-δικαιούχου μη επιτρεπομένης της εξό¬ 
φλησης δαπανών με επιταγές τρίτων. Ποσά άνω των 
2.000.000 δρχθα πρέπει να εξοφλούνται μέσω τραπέζης. 

Η αποπληρωμή του έργου (καταβολή του υπολοίπου 
20%) γίνεται με την πιστοποίηση της επίτευξης των στό¬ 
χων που είναι: 

• Εκκίνηση Επιχειρηματικής Δραστηριότητας που πι¬ 
στοποιείται με την προσκόμιση τριών τιμολογίων πώλη¬ 
σης. 

• Δεσμευτικός Στόχος Απασχόλησης που έθεσε η επι¬ 
χείρηση στο επιχειρηματικό σχέδιο (Ο εγκεκριμένος στό¬ 
χος πρέπει να καλυφθεί κατά το 100%). Ως εργαζόμενοι 
νοούνται οι απασχολούμενοι με εξαρτημένη σχέση εργα¬ 
σίας. 

• Αξιοποίηση Νέων Τεχνολογιών (ανάπτυξη ιστοσελί¬ 
δων για την εταιρική παρουσίαση της επιχείρησης ή εφό¬ 
σον πρόκειται για επιχείρηση που ασχολείται με ηλεκτρο¬ 
νικό εμπόριο ολοκληρωμένη ανάπτυξη θ-εόορ). 

3. Για το σύνολο των δαπανών του έργου, η δικαιούχος 
τηρεί βιβλία και στοιχεία που προβλέπονται από τις δια¬ 
τάξεις του Κώδικα Βιβλίων και Στοιχείων, όπως ισχύει. 
Όλα τα δικαιολογητικά και παραστατικά στοιχεία των δα¬ 
πανών του έργου τηρούνται από την επιχείρηση σε ειδική 
μερίδα καθ' όλη την διάρκειατου έργου, αλλά και στην συ¬ 
νέχεια για πέντε (5) χρόνια από την ημερομηνία έκδοσης 
της απόφασης ολοκλήρωσης του έργου και τίθενται στη 
διάθεση των αρμοδίων οργάνων του Δημοσίου ή των αρ¬ 
μοδίων οργάνων της Ευρωπαϊκής Ένωσης, εφόσον ζητη¬ 
θεί σχετικός έλεγχος. 

4. Γ ια την πιστοποίηση του έργου και την καταβολή της 
α' δόσης της επιχορήγησης (α' φάση), υποβάλλεται προς 
τον ΕΟΜΜΕΧ από την δικαιούχο αίτηση, όπου θα γίνεται 
αναλυτική καταγραφή της προόδου του έργου. Σχετικό 
υπόδειγμα θα αποσταλεί στις δικαιούχους όπου θα γίνε¬ 
ται αντιστοίχηση κάθε επί μέρους εγκεκριμένης δαπάνης 
με αντίστοιχα εξοφλημένο παραστατικό (τιμολόγια, απο¬ 
δείξεις πληρωμών κ.λπ.), καθώς και επισύναψη στην αίτη¬ 
ση αντιγράφων των εξοφλημένων παραστατικών. 

Την αίτηση της παραπάνω παραγράφου θα συνοδεύ¬ 
ουν επίσης και τα ακόλουθα δικαιολογητικά: 

• Καταστατικό σύστασης της εταιρίας και τυχόν τρο¬ 
ποποιήσεις του. 

• Πρόσφατη βεβαίωση του τμήματος Εμπορίου της αρ¬ 
μόδιας Νομαρχιακής Αυτοδιοίκησης ή του αρμόδιου 
Πρωτοδικείου κατά περίπτωση, με την οποία να βεβαιώ¬ 
νεται ότι δεν έχει υποβληθεί αίτηση για πτώχευση ούτε 
έχει γίνει περαιτέρω τροποποίηση του καταστατικού πέ¬ 
ραν των τροποποιήσεων που υποβάλλονται. 

• Στις περιπτώσεις εκχώρησης της επιχορήγησης σε 
Τράπεζα απαιτείται σύμβαση ενεχυριάσεως απαιτήσεως, 

καθώς και εξουσιοδότηση της Τράπεζας για την είσπρα¬ 
ξη της επιταγής και απόδειξη παραλαβής της επιταγής 
υπογεγραμμένη από τους νόμιμους εκπροσώπους της 
Τράπεζας. 

• Αντίγραφο πρόσφατου πρακτικού Δ.Σ. εφ’ όσον η επι¬ 
χείρηση είναι Ανώνυμη Εταιρεία, με το οποίο εξουσιοδο¬ 
τείται εκπρόσωπος για την είσπραξη της δόσης. Για τις 
λοιπές επιχειρήσεις απαιτείται νόμιμη εκπροσώπηση. 

• Φορολογική και ασφαλιστική ενημερότητα της επιχεί¬ 
ρησης. 

• Βεβαίωση έναρξης λειτουργίας και εγγραφή στο αντί¬ 
στοιχο επιμελητήριο. 

Γ ια την καταβολή της β’ δόσης της επιχορήγησης θα 
πρέπει να έχει ολοκληρωθεί το σύνολο του έργου με όλες 
τις επί μέρους ενέργειες που θεωρήθηκαν επιλέξιμες και 
αναφέρονται στην εγκριτική απόφαση ή τις τυχόν τροπο¬ 
ποιήσεις της, και με τα τεχνικά χαρακτηριστικά τους όπως 
λεπτομερώς περιγράφονται στην πρόταση της επιχείρη¬ 
σης. Η διαδικασία ακολουθείτο βήματα που αναφέρονται 
και για την α’ δόση της επιχορήγησης στις προηγούμενες 
παραγράφους. 

Για την καταβολή της γ’ δόσης απαιτούνται τα στοιχεία 
που πιστοποιούν την επίτευξη των στόχων του Εγκριθέ- 
ντος Επιχειρηματικού Σχεδίου και τα στοιχεία που προ- 
βλέπονται παραπάνω. Επιπλέον απαιτείται προσκόμιση 
άδειας λειτουργίας ή βεβαίωση απαλλαγής για τις μετα¬ 
ποιητικές επιχειρήσεις. 

Είναι δυνατόν να συγχωνευθούν οι παραπάνω αναφε- 
ρόμενες φάσεις εφόσον ισχύουν οι σχετικές προϋποθέ¬ 
σεις. 

5. Σε περίπτωση που η δαπάνη για το σύνολο του έργου 
είναι τελικά μικρότερη της εγκριθείσης, η δημόσια χρη¬ 
ματοδότηση θα υπολογισθεί επί του πραγματοποιηθέ- 
ντος και πιστοποιηθέντος κόστους του έργου (με ελάχι¬ 
στο κόστος 10 εκ. δρχ.). 

Σε περίπτωση μη υποβολής αίτησης για καταβολή της 
β’ δόσης μετά τη λήξη της διάρκειας υλοποίησης του έρ¬ 
γου, ο φορέας υλοποίησης διενεργεί αυτοδίκαια έλεγχο 
προς διαπίστωση της ολοκλήρωσης ή μη του έργου. 

Σε περίπτωση μη υποβολής αίτησης για καταβολή της 
γ’ δόσης μέχρι τη λήξη της διάρκειάς του, η δικαιούχος 
χάνει το σχετικό δικαίωμα και ακολουθούνται οι διαδικα¬ 
σίες απένταξης από το πρόγραμμα και επιστροφής του 
ποσού τυχόν καταβληθείσας επιχορήγησης προσαυξη¬ 
μένο κατά το ποσό των νομίμων τόκων από την εκάστοτε 
καταβολή. 

6. Σε περίπτωση διαπίστωσης κατά τους ελέγχους ότι 
δεν τηρούνται οι όροι του παρόντος κανονισμού και της 
εγκριτικής απόφασης αναστέλλεται η πληρωμή των δό¬ 
σεων και το θέμα παραπέμπεται στην Επιτροπή Εποπτεί- 
ας του Προγράμματος που εισηγείται στον Υπουργό Ανά¬ 


πτυξης για την απένταξη από το πρόγραμμα και την επι¬ 
στροφή από την δικαιούχο του ποσού της δημόσιας χρη¬ 
ματοδότησης που έχει καταβληθεί, προσαυξημένο κατά 
το ποσό των νόμιμων τόκων από την εκάστοτε καταβολή. 
Οι σχετικές αποδείξεις καταβολής της χρηματοδότησης 
αποτελούν τίτλο για την βεβαίωση του χρέους από την 
αρμόδια ΔΟΥ. 

7. Κάθε παράβαση των όρων του παρόντος κανονισμού 
βεβαιούμενη από την Επιτροπή Εποπτείας συνεπάγεται 
την ανάκληση της επένδυσης με απόφαση του Υπουργού 
Ανάπτυξης και την επιστροφή της καταβληθείσας δημό¬ 
σιας χρηματοδότησης κατά τις διατάξεις του ΚΕΔΕ, της 
απόφασης αυτής αποτελούσης τον προβλεπόμενο από 
αυτές τίτλο βεβαίωσης της προς το Ελληνικό Δημόσιο 
οφειλές του υπόχρεου. 

Άρθρο 13 

Διαδικασίες έγκρισης μεταβολής επενδυτικού σχεδίου 
ή άλλων μεταβολών 

1. Η δικαιούχος μπορεί να ζητήσει τροποποίηση της 
πρότασης μόνον μία φορά, μετά την υλοποίηση και πι¬ 
στοποίηση του 50% του οικονομικού και φυσικού αντικει¬ 
μένου, εφόσον η τροποποίηση συντελεί στην επίτευξη ή 
βελτίωση των στόχων. 

Κατ' εξαίρεση, μπορεί να εξετάζονται δευτερεύουσας 
σημασίας τροποποιήσεις, εάν συντρέχουν σοβαροί λό¬ 
γοι, όπως: αλλαγή της έδρας της επιχείρησης, αλλαγή 
επωνυμίας κλπ. 

Οι παραπάνω τροποποιήσεις εξετάζονται από την Επι¬ 
τροπή Εποπτείας, με εισήγηση του ΕΟΜΜΕΧ. 

2. Η μέγιστη επιτρεπόμενη διάρκεια υλοποίησηςτου έρ¬ 
γου ορίζεται σε 12 μήνες από την ημερομηνία υπογραφής 
της εγκριτικής απόφασης. Η διάρκεια των έργων είναι δυ¬ 
νατόν να παραταθεί κατά ένα 6μηνο υπό τον όρο ότι μέχρι 
την ημερομηνία υποβολής της αίτησης παράτασης και 
πάντως εντός του 12μηνου θα έχει υλοποιηθεί τουλάχι¬ 
στον το 50% του οικονομικού αντικειμένου του έργου. 

Σε περιπτώσεις διακοπής ή καθυστέρησης των εργα¬ 
σιών για λόγους ανωτέρας βίας που αποδεικνύεται επαρ- 
κώς, η προθεσμία ολοκλήρωσης της επένδυσης μπορεί 
να παρατείνεται για επιπλέον χρονικό διάστημα ίσο με 
εκείνο της διακοπής ή της καθυστέρησης και πάντως όχι 
μεγαλύτερο των 4 μηνών. Το σχετικό αίτημα μπορεί να 
υποβληθεί μόνο εντός της προθεσμίας ολοκλήρωσης 
που καθορίστηκε αρχικά στην εγκριτική απόφαση (12μη- 
νο) χωρίς την προϋπόθεση πραγματοποίησης του 50% 
του εγκριθέντος έργου. 

Οι παραπάνω παρατάσεις εξετάζονται από την Επιτρο¬ 
πή Εποπτείας, με εισήγηση του φορέα υλοποίησης. 

3. Σε όλες τις άλλες περιπτώσεις το εγκεκριμένο έργο 
θα απεντάσσεται. 

ΠΑΡΑΡΤΗΜΑ 

Επιλέξιμες επιχειρηματικές δραστηριότητες. 



ΜΕΤΑΠΟΙΗΣΗ 


ΚΑΔ 

Περιγραφή επιχειρηματικής δραστηριότητας 

15 

Βιομηχανία τροφίμων και ποτών.Μόνον οι δραστηριότητες του πίνακα* 

17 

Παραγωγή κλωστοϋφαντουργικών υλών. 

18 

Κατασκευή ειδών ένδυσης, κατεργασία και βαφή γουναρικών. 

19 

Κατεργασία και δέψη δέρματος, κατασκευή ειδών ταξιδιού, (αποσκευών) τσαντών, 
ειδών σελοποιίας, ειδών σαγματοποιίας και υποδημάτων. 

20 

Βιομηχανία ξύλου και κατασκευή προϊόντων από ξύλο και φελλό, εκτός από τα 
έπιπλα. Κατασκευή ειδών καλαθοποιίας και σπαρτοπλεκτικής. 

21 

Κατασκευή χαρτοπολτού, χαρτιού και προϊόντων από χαρτί. 

22 

Εκδόσεις, εκτυπώσεις και αναπαραγωγή προεγγεγραμμένων μέσων εγγραφής 
ήχου και εικόνας ή μέσων πληροφορικής. 

24 

Παραγωγή χημικών ουσιών και προϊόντων, συνθετικών και τεχνιτών ινών. 

25 

Κατασκευή προϊόντων από ελαστικό (καουτσούκ) και πλαστικές ύλες. 

26 

Κατασκευή άλλων μη μεταλλικών ορυκτών προϊόντων. 

27 

Παραγωγή βασικών μετάλλων. 

28 

Κατασκευή μεταλλικών προϊόντων, με εξαίρεση τα μηχανήματα και τα είδη 
εξοπλισμού. 

29 

Κατασκευή μηχανημάτων και ειδών εξοπλισμού. 

30 

Κατασκευή μηχανών γραφείου και ηλεκτρονικών υπολογιστών. 

31 


32 

33 


34.3 


35.43 

35.5 

Κατασκευή λοιπού εξοπλισμού μεταφορών. 

36 

Κατασκευή επίπλων. Λοιπές βιομηχανίες κατασκευών μη αλλού κατατασσόμενες 

37 

Υπηρεσίες ανάκτησης πρώτων υλών (Ανακύκλωση) 

* 

ΚΑΔ 

Βιομηχανία Τροφίμων & Ποτών. Δραστηριότητα 

15.52 

Παρασκευή παγωτών 

15.81 

Αρτοποιία, παραγωγή νωπών ειδών ζαχαροπλαστικής 

15.82 

Παραγωγή παξιμαδιών και μπισκότων, παραγωγή διατηρούμενων ειδών ζαχαροπλαστικής 

15.84 

Παραγωγή κακάο, σοκολάτας και ζαχαρωτών 

15.85 

Παραγωγή μακαρονιών, λαζανιών, κουσκοός και παρόμοιων αλευρωδών προϊόντων 

Από την 15.86 

Παραγωγή υποκατάστατων καφέ. Παραγωγή συμπυκνωμάτων και εκχυλισμάτων καφέ και 
τσαγιού. Παραγωγή αφεψημάτων βοτάνων. 

15.87 

Παραγωγή αρτυμάτων και καρυκευμάτων 

15 88 

Παραγωγή ομογενοποιημένων παρασκευασμάτων διατροφής και διαιτητικών τροφών 

Από την 15 89 

Παραγωγή σουπών, ζωμών 

15.96 

Ζυθοποιία 

15.98 

Παραγωγή μεταλλικών νερών και αναψυκτικών (Εξαιρείται η παραγωγή χυμών φρούτων και 
λαχανικών) 


2. 


ΕΜΠΟΡΙΟ 


ΚΑΔ 

Περιγραφή επιχειρηματικής δραστηριότητος 

99.99.01 

Εμπόριο οποιουδήποτε είδους που διενεργείται μόνο με την χρήση Ηλεκτρονικού 
Εμπορίου (μέσω Ηλεκτρονικού Υπολογιστή - ΙηΙθΓΠθί) και την χρησιμοποίηση 
εφαρμογής λογισμικού ηλεκτρονικής παραγγελιοληψίας (1) 

99.99.02 

Λιανικό εμπόριο χειροτεχνικών προϊόντων πιστοποιημένων με κατοχυρωμένο 
σήμα χειροτεχνίας 

99.99.03 

Εμπόριο που διενεργείται από επιχειρήσεις προς επιχειρήσεις 

Σημειώσεις: Οι κωδικοί αριθμοί δραστηριοτήτων (ΚΑΔ) που εμφανίζονται στον πίνακα 
για τον τομέα του εμπορίου δεν περιλαμβάνονται στον κατάλογο με τους ΚΑΔ του 
Υπουργείου Οικονομικών και χρησιμοποιούνται αποκλειστικά και μόνο για τις ανάγκες 
εφαρμογής και διαχείρισης του παρόντος προγράμματος. 

1. Χρηματοδοτούνται εμπορικές δραστηριότητες που πραγματοποιούνται μόνο μέσω 
του ΙηΙβΓΠθί (ηλεκτρονικό κατάστημα), χωρίς την ύπαρξη φυσικού καταστήματος. 
Για τις υπόλοιπες κατηγορίες εμπορικών δραστηριοτήτων θα θεωρηθεί 
πλεονέκτημα κατά την αξιολόγηση η χρήση ηλεκτρονικού εμπορίου. 


3. 


ΥΠΗΡΕΣΙΕΣ 


ΚΑΔ 

Περιγραφή επιχειρηματικής δραστηριότητας 

52.74.13.01 

Υπηρεσίες επικασσιτέρωσης μεταλλικών σκευών κλπ 


Ταχυδρομικές δραστηριότητες και συγκεκριμένα: 

64.12.1 

Υπηρεσίες ιδιωτικών ταχυδρομικών γραφείων 

64.12.11 

Υπηρεσίες ιδιωτικών ταχυδρομικών γραφείων πολλαπλής φύσης 

64.12.11.01 

Ταχυμεταφορές εγγράφων και αντικειμένων 

64.12.12 

Άλλες υπηρεσίες ιδιωτικών ταχυδρομικών γραφείων 

64.20.14 

Υπηρεσίες διαμερισμένων (κατανεμημένων) επιχειρηματικών δικτύων 

64.20.15 ' 

Υπηρεσίες εξειδικευμένων επιχειρηματικών δικτύων 

64.20.16 

Υπηρεσίες δικτύων δεδομένων 

64.20.17 

Υπηρεσίες ηλεκτρονικών μηχανημάτων και πληροφοριών 

64.20.17.01 

Υπηρεσίες πρόσβασης σε ηλεκτρονικά δίκτυα επικοινωνίας (ΙπΙθτποΙ) 

64.20.26 

Υπηρεσίες τηλε-συνεδριάσεων 

Πληροφορική και συναφείς δραστηριότητες 


Δραστηριότητες παροχής επιχειρηματικών και διαχειριστικών συμβουλών και 
συγκεκριμένα: 

74.13.1 

Υπηρεσίες έρευνας αγοράς και δημοσκοπήσεων 

74.13.11 

Υπηρεσίες έρευνας αγοράς και παρόμοιες υπηρεσίες 

74.13.11.01 

Υπηρεσίες ερευνητή επιχειρήσεων 

74.13.11.02 

Υπηρεσίες οικονομικών και εμπορικών πληροφοριών 

74.14.13.01 

Υπηρεσίες οργάνωσης του κυκλώματος διανομής προϊόντων 

74.14.13.03 

Υπηρεσίες σχεδιασμού συσκευασίας 


Τεχνικές δοκιμές και αναλύσεις και συγκεκριμένα: 

74.30.11 

Υπηρεσίες δοκιμών και αναλύσεων της σύνθεσης και της καθαρότητας 

74.30.12 

Υπηρεσίες δοκιμών και αναλύσεων των φυσικών ιδιοτήτων των υλικών 

74.30.13 

Υπηρεσίες δοκιμών και αναλύσεων ολοκληρωμένων μηχανικών και ηλεκτρικών 
συστημάτων 


Διαφημιστικές υπηρεσίες σχεδιασμού, δημιουργίας και καταχώρησης διαφημίσεων 
και συγκεκριμένα: 


74.40.12.01 

Υπηρεσίες γραφίστα διαφημίσεων 

74.40.12.02 

Υπηρεσίες κατασκευής διαφημιστικών πινάκων γενικά (πανό) και επιγραφών 

74.40.12.04 

Υπηρεσίες σχεδιασμού (όχι παραγωγής) διαφημιστικών αντικειμένων ή ταινιών 

74.40.12.05 

Υπηρεσίες σχεδιασμού διαφημιστικών αφισών 


Υπηρεσίες καθαρισμού και συγκεκριμένα: 

74.70.11 

Υπηρεσίες απολύμανσης, απεντόμωσης και μυοκτονίας 


* Παροχή υπηρεσιών μέσω Δικτύων Ευρείας Περιοχής και σχεδιασμός μιας ψηφιακής περιοχής 
(ϋίςίΐθΐ εϋβ) π.χ. στον τομέα Υγείας. 

** Παροχή Υπηρεσιών Υποστήριξης Επιχειρηματικών δραστηριοτήτων εμπορίας, 
πληροφόρησης, κλπ. (π.χ. κρατήσεις γραφείων τουρισμού κλπ.) 

74.70.12 Υπηρεσίες καθαρισμού παραθύρων 


74.70.13.02 Υπηρεσίες καθαρισμού κοινόχρηστων χώρων κατοικιών και επαγγελματικών 
74.70.14.01 Υπηρεσίες αποστείρωσης αντικειμένων ή εγκαταστάσεων (χειρουργείων) 

74.70.14 02 Υπηρεσίες καθαρισμού δεξαμενών (εργοστασίων, πλοίων κλπ.) 

74.70.14.03 Υπηρεσίες καθαρισμού ειδικών επαγγελματικών χώρων (νοσοκομείων κλπ.) 

74.70.15 Υπηρεσίες καθαρισμού κλιβάνων και καπνοδόχων 

74.70.16.01 Υπηρεσίες καθαρισμού μεταφορικών μέσων 

74.70.16.02 Υπηρεσίες καθαρισμού πλοίων 


Διάφορες άλλες επιχειρηματικές δραστηριότητες μη αλλού κατατασσόμενες 

74.81 Φωτογραφικές δραστηριότητες 

74.82 Δραστηριότητες συσκευασίας 


Ειδικές υπηρεσίες μελετών και συγκεκριμένα: 

74.84. ϊ3.ΟΪ Υπηρεσίες αισθητικού σχεδιασμού προϊόντων 

74.84. ϊ 3.04 Υπηρεσίες εσωτερικής διαμόρφωσης και διακόσμησης 

74.84. ϊ3.06 Υπηρεσίες μακετίστα, εκτός διαφήμισης 

74.84. ϊ 3.07 Υπηρεσίες σχεδιασμού επίπλων 

74.84.13.08 Υπηρεσίες σχεδιασμού υφασμάτων 

74.84.13.09 Υπηρεσίες σχεδιαστή μόδας (μοντελίστ) 


Υπηρεσίες διοργάνωσης εκθέσεων και συνεδρίων και συγκεκριμένα: 

74.84.15.0Ϊ Υπηρεσίες διεξαγωγής και οργάνωσης εκθέσεων 

74.84.15.04 Υπηρεσίες οργάνωσης επιστημονικών ή πολιτιστικών εκδηλώσεων 

74.84.15.05 Υπηρεσίες παροχής και εγκατάστασης εξοπλισμού εκθέσεων 


80 42.10.05 Υπηρεσίες εκπαίδευσης μέσω υπολογιστή 


Υπηρεσίες κοινωνικής πρόνοιας που δεν παρέχονται μέσω οικοτροφείων και 
συγκεκριμένα 

85.32.16.01 Υπηρεσίες καθοδήγησης ατόμων με προβλήματα. 

99.99.06 Υπηρεσίες τηλεφροντίδας ηλικιωμένων 

99.99.07 Εξωτερικές Υπηρεσίες Πρόληψης και προστασίας (ΕΞΥΓΪΠ) 


Ψυχαγωγικές, πολιτιστικές και αθλητικές δραστηριότητες 

92.1 ϊ Παραγωγή κινηματογραφικών ταινιών και βιντεοταινιών 

92.62.1 ϊ Υπηρεσίες προώθησης αθλητικών εκδηλώσεων 

92.62.12 Υπηρεσίες οργάνωσης αθλητικών εκδηλώσεων 


Υπηρεσίες πλυσίματος και στεγνού καθαρισμού και συγκεκριμένα: 

93.01.12 Υπηρεσίες καθαρισμού υφασμάτινων προϊόντων σε μηχανές αυτοεξυπηρέτησης, που 
_λειτουργούν με κέρματα_ 

ΚΑΔ Περιγραφή επιχειρηματικής δραστηριότητος 

.Τ0ϋρι£μΟΣ. 


55.21 

Ξενώνες νεότητας και ορεινά καταφύγια (προς εκμετάλλευση) 

55.23.13* 

Υπηρεσίες ενοικίασης μικρής διάρκειας δωματίων ή διαμερισμάτων παραδοσιακού 
χαρακτήρα ή σε διατηρητέα κτίρια με ή χωρίς Παροχή υπηρεσιών περιποίησης πελατών * 

55.52 

Τροφοδοσία με τρόφιμα (οσίθππρ) 


61.10.12.06 

Υπηρεσίες σκαφών εκδρομών θάλασσας και περιηγήσεων 

61.20.12.02 

Υπηρεσίες σκαφών εκδρομών και περιηγήσεων ποταμών, λιμνών. ** 


Δραστηριότητες ταξιδιωτικών πρακτορείων και επιχειρήσεων οργανωμένων 
εκδρομών, δραστηριότητες παροχής τουριστικής βοήθειας και συγκεκριμένα: 

63.30.11 

Υπηρεσίες διοργάνωσης περιηγήσεων ** 

63.30.13 

Υπηρεσίες παροχής τουριστικών πληροφοριών 

63.30.14 

Υπηρεσίες ξενάγησης τουριστών 



Ψυχαγωγικές, πολιτιστικές και αθλητικές δραστηριότητες και συγκεκριμένα: 

92.33 

Υπαίθριες ψυχαγωγικές εκδηλώσεις και πάρκα αναψυχής 


Άλλες ψυχαγωγικές δραστηριότητες μη αλλού κατατασσόμενες 

* Περιλαμβάνει γενικά υπηρεσίες ενοικίασης επιπλωμένου καταλύματος μικρής διάρκειας. 
Επιλέξιμες όμως είναι ΜΟΝΟ οι δαπάνες που αφορούν ενοικίαση καταλύματος σε 
υπάρχοντα κτίρια παραδοσιακού χαρακτήρα (διατηρητέα) 

** Στον κωδικό αυτό μπορούν να συμπερίληφθούν οι υπηρεσίες εναλλακτικού τουρισμού 
(περιπατητικός, περιηγητικός, αθλητικός, κλπ.)._ 


ΣΗΜΕΙΩΣΗ: Οι κωδικοί 99.99.06 και 99.99.07 που εμφανίζονται στον πίνακα για τον 
τομέα των υπηρεσιών (υπηρεσίες τηλεφροντίδας ηλικιωμένων και Εξωτερικές Υπηρεσίες 
Πρόληψης και προστασίας (ΕΞΥΠΠ)) δεν περιλαμβάνεται στον κατάλογο με τους ΚΑΔ του 
Υπουργείου Οικονομικών και χρησιμοποιείται αποκλειστικά και μόνο για τις ανάγκες 
εφαρμογής και διαχείρισης του παρόντος προγράμματος._ 

Αριθ.Α/οικ. 1033/64/Φ2.8.2 (2) 

Έγκριση τροποποίησης του κανονισμού υλοποίησης από 
τον ΕΟΜΜΕΧ της Δράσης 2.8.2 του Επιχειρησιακού 
Προγράμματος Ανταγωνιστικότητα «ΕΝΙΣΧΥΣΗ 
ΓΥΝΑΙΚΕΙΑΣ ΕΠΙΧΕΙΡΗΜΑΤΙΚΟΤΗΤΑΣ» 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το Ν. 1558/85 (ΦΕΚ 137/Α) Κυβέρνηση και Κυβερνη¬ 
τικά όργανα όπως τροποποιήθηκε με το Ν. 2081/92 (ΦΕΚ 
154/Α). 

2. Το Π.Δ. 229/86 «Σύσταση και Οργάνωση της Γενικής 
Γραμματείας Βιομηχανίας» όπως τροποποιήθηκε με το 
Π.Δ. 396/89 «Οργανισμός της Γ.Γ.Β.» και το Π.Δ. 189/95 
(ΦΕΚ99/Α/95) «Συμπλήρωση και τροποποίηση διατά¬ 
ξεων» του Π.Δ. 396/89. 

3. Το Π.Δ. 27/1.2.96 (ΦΕΚ 19Α) «Συγχώνευση Υπουργεί¬ 
ων Τουρισμού, ΒΕΤ και Εμπορίου στο Υπουργείο Ανάπτυ¬ 
ξης». 

4. Την 485/31.10.2001 (ΦΕΚ 1484/Β/31.10.2001) κοινή 
απόφαση του Πρωθυπουργού και του Υπουργού Ανάπτυ¬ 
ξης «Ανάθεση αρμοδιοτήτων στους Υφυπουργούς Ανά¬ 
πτυξης Αλέξανδρο Καλαφάτη, Χρήστο Θεοδώρου καιΔη- 
μήτριο Γ εωργακόπουλο». 

5. Τις διατάξεις του Νόμου 707/77 (ΦΕΚ 273) όπως τρο¬ 
ποποιήθηκε από τον 1472/84 (ΦΕΚ 112), 1479/84 (ΦΕΚ 
145), 2000/91 (ΦΕΚ 206), 2702/99 (ΦΕΚ 70) και το ΠΔ 
159/97 (ΦΕΚ 135). 

6. Την Θ (2001)-550 της 14.3.2001 απόφαση της ΕΕ με 
την οποία εγκρίθηκετο Επιχειρησιακό Πρόγραμμα Αντα¬ 
γωνιστικότητα (ΕΠ.ΑΝ.). 

7. Τιςδιατάξειςτου Ν. 2860/2000 «Διαχείριση, Παρακο¬ 
λούθηση και έλεγχος του κοινοτικού Πλαισίου στήριξης 
και άλλες διατάξεις» (ΦΕΚ 251 /Α). 

8. Την 8Β/13.9.2001 με αριθ. 5 Απόφαση του ΔΣ του 
ΕΟΜΜΕΧ με την οποία εγκρίθηκε ο κανονισμός υλοποίη¬ 
σης του προγράμματος «Ενίσχυση Γυναικείας Επιχειρη¬ 
ματικότητας». 

9. Την αρ. πρ. Α/2419/1011/Φ2.8.2/12.10.2001 απόφαση 
του Υφυπουργού Ανάπτυξης με την οποία εγκρίθηκε ο κα¬ 
νονισμός υλοποίησης από τον ΕΟΜΜΕΧ της Δράσης 


2.8.2 του Επιχειρησιακού Προγράμματος ΑΝΤΑΓΩΝΙΣΤΙ¬ 
ΚΟΤΗΤΑ «ΕΝΙΣΧΥΣΗ ΓΥΝΑΙΚΕΙΑΣ ΕΠΙΧΕΙΡΗΜΑΤΙΚΟΤΗ¬ 
ΤΑΣ». 

10. Την αρ. 7α /14Β/10.12.2001 απόφαση του Δ.Σ του 
ΕΟΜΜΕΧ με την οποία συμπληρώνεται η παρ 1 του άρ¬ 
θρου 5 του Κανονισμού υλοποίησης του προγράμματος 
«ΕΝΙΣΧΥΣΗ ΓΥΝΑΙΚΕΙΑΣ ΕΠΙΧΕΙΡΗΜΑΤΙΚΟΤΗΤΑΣ» 

11. Το γεγονός ότι από τις διατάξεις της απόφασης αυ¬ 
τής δενπροκαλείται δαπάνη σε βάρος του Κρατικού Προ¬ 
ϋπολογισμού πέραντων προβλεπομένων στο πρόγραμμα 
Δημοσίων Επενδύσεων. 

12. Την ανάγκη υλοποίησης της Δράσης 2.8.2 του Υπο¬ 
προγράμματος 2 του Επιχειρησιακού Προγράμματος 
Ανταγωνιστικότητα του Γ ΚΠΣ, αποφασίζουμε: 

1. Εγκρίνουμε την τροποποίηση του Κανονισμού Υλο¬ 
ποίησης από τον ΕΟΜΜΕΧ της Δράσης 2.8.2 του Επιχει¬ 
ρησιακού Προγράμματος Ανταγωνιστικότητα «ΕΝΙΣΧΥΣΗ 
ΓΥΝΑΙΚΕΙΑΣ ΕΠΙΧΕΙΡΗΜΑΤΙΚΟΤΗΤΑΣ» και συμπληρώ¬ 
νουμε την παρ 1 του άρθρου 5 αυτού ως εξής: 

«Δεν θεωρείται άσκηση επιχειρηματικής δραστηριότη¬ 
τας για τις ανάγκες του προγράμματος: 

α) Η άσκηση ελεύθερου επαγγέλματος όπως αυτή κα¬ 
τονομάζεται στο άρθρο 48 παρί του Ν. 2238/94Κώδικα 
Φορολογίας Εισοδήματος (π.χοικονομολόγου, λογιστή ή 
φοροτέχνη, δικηγόρου, ιατρού, αρχιτέκτονα, μηχανικού, 
συμβολαιογράφου, κοινωνιολόγου, διερμηνέα, ξεναγού 
κ.λπ.) και 

β) Η άσκηση ελεύθερου επαγγέλματος για την οποία: 

- Δεν έχει συσταθεί εταιρεία οποιοσδήποτε μορφής 
(Ε.Ε. Ο.Ε., Ε.Π.Ε. ΣΥΝΠΕ, ΑΈ.) και ταυτόχρονα. 

- Δεν αναφέρεται σε κάποια από τις επιλέξιμες δραστη¬ 
ριότητες που περιλαμβάνονται στο παράρτημα του Οδη¬ 
γού του Προγράμματος.». 

2. Η ισχύς της απόφασης αυτής και του Κανονισμού , 
όπως αυτός συμπληρώνεται, αρχίζει από την ημερομηνία 
δημοσίευσής τους στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιανουάριου 2002 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΚΑΛΑΦΑΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




